روسیا-اوکراینا محاربه‌سینده ایندییه‌دک 500-دن چوخ اوشاق حیاتینی ایتیریب.
بو باره‌ده بمت-نین اوشاق فوندونون (یونیسف) اجرایی مودیری کاترین راسل سوسیال مدیا حسابیندان ائتدیگی پای‌لاشیمدا بیلدیریب:
"اوکراینا‌لی اوشاق‌لار و عائله‌لر اوچون داها بیر فاجعه‌لی حدی کئچیلیب. محاربه‌نین باشلادیغی 2022-جی ایلین فوریه‌ دن بو یانا ان آزی 501 اوشاق اؤلدورولوب".
حقیقی اؤلن‌لرین سایی‌نین یونیسف-ین تصدیق ائتدیگی رقم‌لردن چوخ اولا بیله‌جگینی قئید ائدن راسل محاربه‌ده ان آز 1000 اوشاغین یارالاندیغینی قئید ائدیب.
"اؤلن‌لرله علاقه‌لی آچیق‌لانان هر رقمین آرخاسیندا داغیلان و ابدی اولا‌راق دییشن بیر عائله دایانیر. بو، اورک آغری‌دیر. نهایت، اوشاق‌لارین و عائله‌لرین باریشا احتیاجی وار و بو، تئزلیکله اولمایا‌جاق"، - راسل بیلدیریب.
